CELEX: 32021D0626
Language: ro
Date: 2021-04-14 00:00:00
Title: Decizia de punere în aplicare (UE) 2021/626 a Comisiei din 14 aprilie 2021 privind înființarea portalului InvestEU și stabilirea specificațiilor tehnice ale acestuia

16.4.2021   
               
               
                  RO
               
               
                  Jurnalul Oficial al Uniunii Europene
               
               
                  L 131/183
               
            
         DECIZIA DE PUNERE ÎN APLICARE (UE) 2021/626 A COMISIEI
         din 14 aprilie 2021
         privind înființarea portalului InvestEU și stabilirea specificațiilor tehnice ale acestuia
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2021/523 al Parlamentului European și al Consiliului din 24 martie 2021 de instituire a Programului InvestEU și de modificare a Regulamentului (UE) 2015/1017 (1), în special articolul 26,
         întrucât:
         
                     (1)
                  
                  
                     Portalul InvestEU trebuie să contribuie la catalizarea și accelerarea dezvoltării și a realizării proiectelor de investiții în Uniune.
                  
               
                     (2)
                  
                  
                     În temeiul articolului 26 alineatul (2) din Regulamentul (UE) 2021/523, numai proiectele care sunt compatibile cu legislația și politicile Uniunii pot fi înscrise pe Portalul InvestEU. Pentru a se asigura îndeplinirea acestei cerințe, este necesar să se stabilească criterii de admitere.
                  
               
                     (3)
                  
                  
                     Pentru a se asigura o gestionare transparentă a Portalului InvestEU, trebuie stabilite specificațiile tehnice ale acestuia,
                  
               ADOPTĂ PREZENTA DECIZIE:
         
            Articolul 1
            Se înființează Portalul InvestEU. Acesta îndeplinește specificațiile tehnice stabilite în anexă.
         
         
            Articolul 2
            Pentru a fi incluse pe Portalul InvestEU, proiectele trebuie să îndeplinească următoarele criterii de admitere:
            
                        (a)
                     
                     
                        proiectul (sau programul care constă în proiecte mai mici) are o amploare a investițiilor necesare de minimum 500 000 EUR;
                     
                  
                        (b)
                     
                     
                        proiectul se încadrează în domeniile eligibile pentru operațiuni de finanțare și de investiții, astfel cum se prevede în anexa II la Regulamentul (UE) 2021/523;
                     
                  
                        (c)
                     
                     
                        promotorul nu este exclus de la contractele finanțate din bugetul Uniunii și nu a fost sancționat pentru abateri profesionale grave, activități infracționale sau deficiențe semnificative în ceea ce privește respectarea obligațiilor care îi revin în temeiul Regulamentului (UE, Euratom) 2018/1046 al Parlamentului European și al Consiliului (2);
                     
                  
                        (d)
                     
                     
                        proiectul nu constituie o activitate exclusă, astfel cum se prevede la punctul B din anexa V la Regulamentul (UE) 2021/523;
                     
                  
                        (e)
                     
                     
                        proiectul este situat în Uniune sau într-o țară sau teritoriu de peste mări care are legături cu un stat membru, astfel cum se prevede în anexa II la TFUE;
                     
                  
                        (f)
                     
                     
                        proiectul nu implică riscuri reputaționale pentru Comisie;
                     
                  
                        (g)
                     
                     
                        implementarea proiectului a început sau se așteaptă să înceapă în termen de trei ani de la data înscrierii pe Portalul InvestEU;
                     
                  
                        (h)
                     
                     
                        proiectul este descris în mod clar în cererea de înscriere ca fiind un proiect de investiții, iar informațiile furnizate în cerere sunt exacte și precizează valoarea finanțării necesare pentru realizarea proiectului; și
                     
                  
                        (i)
                     
                     
                        proiectul este compatibil cu legislația și politicile Uniunii.
                     
                  
         
            Articolul 3
            Nu se percep taxe de procesare a cererilor pentru includerea unui proiect pe Portalul InvestEU.
         
         
            Articolul 4
            Prezenta decizie intră în vigoare în a treia zi de la data publicării în Jurnalul Oficial al Uniunii Europene.
         
         
            Adoptată la Bruxelles, 14 aprilie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 107, 26.3.2021, p. 30.
         
            (2)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).
      
      
         
            NEXĂ
            
               SPECIFICAȚIILE TEHNICE ALE PORTALULUI INVESTEU
            
            1.   Descriere generală
            Portalul InvestEU este o bază de date ușor de accesat și de utilizat care furnizează informații relevante pentru fiecare proiect, oferind astfel promotorilor de proiecte un canal prin care pot face vizibile pentru investitori, inclusiv pentru donatori și filantropi, proiectele pentru care caută finanțare. Informațiile detaliate referitoare la proiecte sunt puse doar la dispoziția utilizatorilor înregistrați.
            Publicarea unui proiect pe Portalul InvestEU nu echivalează cu aprobarea sa de către Comisie. Includerea proiectelor pe Portalul InvestEU nu aduce atingere deciziilor cu privire la proiectele finale selectate pentru sprijin în temeiul Regulamentului (UE) 2021/523, al oricărui alt instrument al Uniunii sau al deciziilor referitoare la finanțarea publică.
            Principalele componente ale Portalului InvestEU sunt:
            
                        (1)
                     
                     
                        un portal public: parte a site-ului web al programului InvestEU care conține informații accesibile publicului, inclusiv:
                        
                                    —
                                 
                                 
                                    o hartă a proiectelor (interactivă pentru utilizatorii înregistrați); și
                                 
                              
                                    —
                                 
                                 
                                    un repertoriu al proiectelor grupate pe țări, sectoare și alte criterii relevante (disponibil în format card);
                                 
                              
                  
                        (2)
                     
                     
                        o platformă online pentru utilizatorii înregistrați („front office”): parte a Sistemului de management al informațiilor al InvestEU care permite înregistrarea utilizatorilor (inclusiv a promotorilor de proiecte și a investitorilor) și furnizează informații detaliate, cum ar fi:
                        
                                    —
                                 
                                 
                                    o bază de date cu prezentări detaliate ale proiectelor (o sinteză structurată a informațiilor privind proiectele individuale), disponibilă numai utilizatorilor înregistrați; și
                                 
                              
                                    —
                                 
                                 
                                    spații specifice pentru promotorii de proiecte și investitori care le permit acestora să prezinte proiecte online spre publicare pe Portalul InvestEU și să examineze proiectele publicate;
                                 
                              
                  
                        (3)
                     
                     
                        o platformă internă („back office”): parte a Sistemului de management al informațiilor al InvestEU utilizată de serviciile Comisiei în scopuri de examinare și gestionare.
                     
                  2.   Gestionarea Portalului InvestEU
            Portalul InvestEU este gestionat de Comisie. Conținutul portalului este generat de promotorii proiectelor, și anume de persoane juridice private și publice. Portalul poate fi sprijinit prin evenimente specifice.
            Participarea promotorilor de proiecte și a altor utilizatori înregistrați ai site-ului web la Portalul InvestEU este condiționată de acceptarea de către aceștia a unor termeni și condiții, care au ca obiectiv asigurarea calității informațiilor publicate primite de la promotorii de proiecte, indicând în același timp în mod clar faptul că Comisia nu garantează acuratețea informațiilor publicate și nu poate fi considerată răspunzătoare pentru eventuale daune legate de publicarea proiectului.
            Utilizatorii site-ului sunt avertizați printr-o declarație de declinare a răspunderii că acuratețea informațiilor publicate nu poate fi garantată de Comisie și că potențialii investitori trebuie să efectueze propriile lor verificări uzuale, inclusiv în ceea ce privește aspectele financiare și orice alte aspecte relevante pentru decizia lor de a investi într-un proiect.
            Este prevăzută o prezentare generală a serviciilor publice de consiliere la nivel național. Comisia transmite proiectele care îndeplinesc condițiile prevăzute la articolul 2 partenerilor de implementare InvestEU relevanți. Dacă este cazul și în situația în care există o inițiativă de consiliere, Comisia transmite aceste proiecte și Platformei de consiliere InvestEU.
            3.   Examinarea proiectelor
            Serviciile Comisiei efectuează o examinare a proiectelor pe baza criteriilor de admitere prevăzute la articolul 2. Unele aspecte tehnice legate de procesul de validare, cum ar fi verificarea identității promotorilor de proiecte, pot fi externalizate către terți. Statele membre sunt invitate să desemneze unul sau mai multe puncte de contact în scopul examinării proiectelor cu implicații efective și directe în materie de securitate, în special în sectorul spațial, al apărării și al securității cibernetice. Dacă este cazul, este consultat Sistemul de detectare timpurie și de excludere (EDES).
            Publicarea informațiilor prezentate de promotori este refuzată dacă informațiile sunt inexacte sau dacă proiectul nu îndeplinește cerințele prevăzute la articolul 2.
            Informațiile referitoare la un proiect se elimină de pe Portalul InvestEU dacă nu sunt actualizate de către promotorul proiectului timp de trei ani.